ચાલુ સાલે મેઘરાજાઅે રૂસણા લેતાં અછતની કચ્છમાં સ્થિતી સર્જાઇ છે. કચછ ઉપરાંત રાજયના અનેક જિલ્લાઓમાં વરસાદની ઘટ જોવા મળી રહી છે. દુકાળમાં અધિક માસની જેમ નર્મદા ના ઢાંકી પમ્પીંગ સ્ટેશનમાં મેઇન્ટેનન્સના કામના કચ્છને મળતા નર્મદા નીર પર કાપ મુકાયો છે. તેવામાં કચ્છને જયાંથી નર્મદા નીર મળે છે એ કેનાલ પર બેફામપણે પાણીચોરી થઇ રહી છે. પાણીચોરોના પાપે જ કચ્છને તરસ્યા રહેવાનો વારો આવ્યો હોય તેમ 135 કિ.મીની કેનાલમાં 5000થી વધુ પમ્પ લગાવી પાણીચોરો તંત્રના નાક નીચે પાણીચોરીનો આ ખેલ ખેલી રહ્યાનો ચોંકાવનારો ઘટસ્ફોટ થયો છે.